Title: MINISTERSTVO PÔDOHOSPODÁRSTVA
Author: Valeria Janosova
Last saved by: jost
Company: MP SR

Predkladacia správa

	Dňom 1. septembra 2005 nadobudol účinnosť zákon č. 326/2005 Z. z. o lesoch (ďalej len „zákon o lesoch“). Podľa § 57 ods. 2 zákona o lesoch  krajský lesný úrad riadi a za jeho činnosť zodpovedá prednosta, ktorého vymenúva a odvoláva vláda Slovenskej republiky na návrh ministra pôdohospodárstva Slovenskej republiky na základe výberového konania. 

	Dňa 3. marca 2006 sa konalo výberové konanie na funkciu prednostu Krajského lesného úradu v Žiline podľa zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“). 

Výkon funkcie prednostu Krajského lesného úradu v Žiline, vymenovaného na dobu určitú, končí vymenovaním prednostu vládou Slovenskej republiky na základe výsledku výberového konania. 

Minister pôdohospodárstva Slovenskej republiky navrhuje, aby vláda Slovenskej republiky vymenovala za prednostu Krajského lesného úradu v Žiline  úspešného uchádzača na základe výsledku výberového konania. 

	Súčasne v súlade s ustanovením § 102 ods. 1 zákona o štátnej službe sa predkladá vláde Slovenskej republiky návrh na určenie výšky a zloženia funkčného platu  vymenovaného prednostu Krajského lesného úradu v Žiline. 

	Materiál nebol predložený na medzirezortné pripomienkové konanie, nakoľko nezasahuje do pôsobnosti iných orgánov. 

	Osobné údaje uvedené v materiáli navrhujeme nesprístupňovať na základe  § 9 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov. 

	Materiál nemá finančný, ekonomický a  environmentálny dopad, ani vplyv na zamestnanosť a podnikateľské prostredie.